Pori
Lattianpesukoneen laturi kärähti teollisuuskiinteistössä Honkaluodon teollisuusalueella Porissa tiistaina iltapäivällä. Satakunnan pelastuslaitos sai hälytyksen laitepaloon kello 14.53.
"Kone oli ollut latauksessa odottamassa seuraavaa käyttöä, kun laturi alkoi kärytä. Henkilökunta huomasi sen ja toimi oikeaoppisesti eli otti virran pois päältä ja työnsi laturin pihalle. Meidän tehtäväksemme jäi tilanteen varmistaminen", kertoi päivystävä palomestari Tuomas Kiskola.